《示友》
宋代·范浚

忍过事堪喜，斯言良不欺。当须去钳忌，佩服西门韦。

君看朋徒间，契阔多暌离。胡不事久要，有酒欢乐之。

顾于毛发轻，溢恶相嗔嗤。平生结情好，一旦成乖违。

讥呵起交攻，丑语剥面皮。空贻两不快，呀喘如筒吹。

吾闻西山翁，弃恶怨用希。男子固尚气，何以睚眦为。

请君谢犬尾，脱略除嫌疑。自然邻曲交，耐久欢相持。

傥复不自慰，君当读吾诗。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。